Woorde wat seermaak - Solidariteit WêreldSolidariteit Wêreld
Tuis › 10 minute voor werk Juig › Woorde wat seermaak
Woorde wat seermaak
‌Ons struikel almal in baie opsigte. As iemand nooit struikel
in wat hy sê nie, is hy volmaak, by magte om ook
sy hele liggaam in toom te hou.
– Jakobus 3:2
Paulus vermaan die gemeente van Kolosse in Kolossense 4:6: ‘Wat julle sê, moet altyd vriendelik wees en van goeie smaak getuig; en julle moet weet hoe julle elkeen behoort te antwoord.’Jy hoef nie noodwendig so ver te gaan as om iemand anders uit te skel of sleg te sê nie, jy kan ook onwetend ’n aanmerking maak wat hom diep seermaak of jy kan iemand beledig met mooi woordjies wat jy nie bedoel nie. Wees versigtig wanneer jy praat, want soms glip daar woorde uit wat jy nie getel het nie.
‌Liewe Vader, help my om vandag my woorde te tel.